ai4bharat/Pralekha huggingface dataset:
কৃষিমন্ত্রক
জৈব কৃষি পণ্যের প্রক্রিয়াকরণের উদ্যোগ
নয়াদিল্লি, ০৩ জুলাই, ২০১৯
কেন্দ্র ‘’উত্তরপূর্বাঞ্চলে জৈব উৎপাদিত ক্রম উন্নয়ন মিশন’’  এবং পরম্পরাগত কৃষি বিকাশ যোজনা, এর মাধ্যমে ২০১৫-১৬ সাল থেকে প্রথাগত কৃষিকাজে উৎসাহ দিয়ে আসছে। এই প্রকল্পগুলির আওতায় কৃষি ক্ষেত্রের ভিতর ও বাইরে উৎপাদন প্রক্রিয়া, শস্য সংগ্রহ, চাষাবাদ পরবর্তী পরিকাঠামো সহ নানা বিষয়ে সহযোগিতা করা হয়ে থাকে।
এমওভিসিডিএনইআর-এর আওতায় উৎপাদকদের সঙ্গে বৃহৎ পুঁজির কৃষি বাণিজ্য সংস্হা, কৃষিকাজে ব্যবহৃত রাসায়নিক সামগ্রীর উৎপাদক সংস্হা এবং অনলাইনে সবজি বিক্রির সংস্হাগুলির সঙ্গে যোগাযোগ করিয়ে দেওয়া হয়।
পরিকাঠামো তৈরি, মজুত, মান নির্ধারণ, প্যাকেজজাত, ব্র্যান্ডিং, প্রচার, পরিবহন, জৈব চাষের উৎপাদক শস্যের জন্য উৎসাহবর্ধক ছাড় দেওয়া হয়। কৃষকদের জৈব প্রক্রিয়ায় উৎপাদিত সামগ্রী বাজারজাত করার জন্য তাদের নিজস্ব প্রতিষ্ঠান, সংগঠন বা ক্লাস্টার তৈরির ক্ষেত্রে উৎসাহ দিতে নানা পদক্ষেপ নেওয়া হয়। কৃষকরা এইসব উৎপাদিত ফসল বিক্রি করে যাতে আকর্ষনীয় দাম পান, সেই উদ্দেশ্যে নানা ব্যবস্হা নেওয়া হয়।
সরকার জৈব পদ্ধতিতে কৃষিকাজের নানা তথ্য এবং সেগুলি বাজরজাত করার সুবিধার জন্য www.jaivikkheti.in
পোর্টাল চালু করেছে। এই সাইটে কৃষকরা ফসল উৎপাদন থেকে বিক্রি পর্যন্ত প্রতিটি পর্যায়ে প্রয়োজনীয় পরামর্শ পাবেন।
লোকসভায় মঙ্গলবার কৃষি এবং কৃষক কল্যাণ মন্ত্রী শ্রী নরেন্দ্র সিং তোমর এক লিখিত প্রশ্নের উত্তরে এই তথ্য জানিয়েছেন।
CG/CB/NS
(Visitor Counter : 109
আয়ুষ
যোগ মহোৎসবের মাধ্যমে অষ্টম আন্তর্জাতিক যোগা দিবসের কাউন্টডাউন শুরু হবে
নতুন দিল্লি, ১২ মার্চ, ২০২২
আয়ুষ মন্ত্রকের আওতাধীন মোরারজি দেশাই ন্যাশনাল ইনস্টিটিউট অফ যোগা আগামীকাল যোগা মহোৎসব ২০২২-এর আয়োজন করেছে। কেন্দ্রীয় আয়ুষ, বন্দর, জাহাজ চলাচল ও জলপথ মন্ত্রকের মন্ত্রী শ্রী সর্বানন্দ সোনওয়াল এই অনুষ্ঠানের সূচনা করবেন। ২০২২ সালের আন্তর্জাতিক যোগ দিবসের কাউন্টডাউনের ১০০ দিন উপলক্ষ্যে এই অনুষ্ঠানের সূচনা করা হচ্ছে। উদ্বোধনী অনুষ্ঠানে উপস্থিত থাকবেন কেন্দ্রীয় শ্রম ও কর্মসংস্থান এবং পরিবেশ ও বনমন্ত্রী শ্রী ভূপেন্দ্র যাদব, হরিয়ানার মুখ্যমন্ত্রী শ্রী মনোহর লাল খট্টর, সিকিমের মুখ্যমন্ত্রী, বিদেশ ও সংস্কৃতি প্রতিমন্ত্রী শ্রীমতী মীনাক্ষী লেখি সহ অন্য ব্যক্তিবর্গ। এই অনুষ্ঠানের মূল উদ্দেশ্য হল – যোগের বিভিন্ন দিক এবং এর উপযোগিতার বিষয়ে প্রচার চালানো। পাশাপাশি এবছরের আন্তর্জাতিক যোগ দিবসের ১০০ দিনের কাউন্টডাউনে স্বাস্থ্য, সুস্থতা এবং বিশ্ব শান্তির জন্য প্রচার চালানো হবে। আয়ুষ মন্ত্রক মোরারজি দেশাই ন্যাশনাল ইনস্টিটিউট অফ যোগার মাধ্যমে আগামী ১৩ই মার্চ থেকে ২১শে জুন পর্যন্ত ১০০ দিন এই প্রচারাভিযান চালাবে।
অষ্টম আন্তর্জাতিক যোগ দিবস উদযাপনের অঙ্গ হিসেবে এবছর যোগ মহোৎসবের আয়োজন করা হয়েছে। উল্লেখ্য, আয়ুষ মন্ত্রকের আওতাধীন মোরারজি দেশাই ন্যাশনাল ইনস্টিটিউট অফ যোগা ২০১৫ সাল থেকে আন্তর্জাতিক যোগ দিবেস উদযাপন করে আসছে। এই আন্তর্জাতিক যোগ দিবস উদযাপনের বিষয়ে সাধারণ মানুষকে আরও বেশি সংবেদনশীল করে তুলতে যোগ মহোৎসবের আয়োজন করা হয়েছে। আয়ুষ মন্ত্রক, দেশে আন্তর্জাতিক যোগ দিবসের অনুষ্ঠানে নোডাল মন্ত্রক হিসেবে দায়িত্বপালন করে থাকে। উল্লেখ্য, যোগ প্রশিক্ষক, নীতি-নির্ধারক সহ প্রায় দেড় হাজার ব্যক্তি এই যোগ মহোৎসব ২০২২-এ অংশগ্রহণ করবেন।
CG/SS/SKD/
(Visitor Counter : 115
রাষ্ট্রপতিরসচিবালয়
প্রেস বার্তা
নয়াদিল্লী, ৬ আগস্ট, ২০২০
রাষ্ট্রপতি আজ জম্মু-কাশ্মীরের উপরাজ্যপাল শ্রী গিরিশচন্দ্র মুর্মু'র পদত্যাগপত্র গ্রহণ করেছেন।
রাষ্ট্রপতি জম্মু-কাশ্মীরের নতুন উপরাজ্যপাল হিসেবে শ্রী মনোজ সিনহাকে নিয়োগ করেছেন। শ্রী গিরিশ চন্দ্র মুর্মুর কাছ থেকে দায়িত্বভার গ্রহণের তারিখ থেকে শ্রী সিনহার কার্যকালের মেয়াদ শুরু হবে।
(CG/SS/NS
শ্রমওকর্মসংস্থানমন্ত্রক
প্রধানমন্ত্রী মুদ্রা যোজনা
নয়াদিল্লি, ০৯ ডিসেম্বর, ২০১৯
প্রধানমন্ত্রী মুদ্রা যোজনা এর আওতায় পয়লা নভেম্বর পর্যন্ত ১০ লক্ষ ২৪ হাজার কোটি টাকা ঋণ ২০ কোটি ৮৪ লক্ষ অ্যাকাউন্টের জন্য বরাদ্দ করা হয়েছে। শ্রম ও কর্মসংস্হান মন্ত্রকের অধিনস্ত শ্রমিক ব্যুরো পিএমএমওয়াই-এর ওপর যে সমীক্ষা চালিয়েছে তা থেকে প্রাপ্ত তথ্য অনুসারে ৩ কোটি ১০ লক্ষ স্বনির্ভর ব্যক্তি এবং ১ কোটি ৯৫ লক্ষ কর্মচারীর এরফলে জীবিকার সংস্হান হয়েছে। সমীক্ষা অনুযায়ী, এই যোজনার সুবিধাভোগীরা ২০১৫-র এপ্রিল থেকে ২০১৮-র মার্চ পর্যন্ত মুদ্রা যোজনার আওতায় ঋণ পেয়েছেন।
লোকসভায় আজ এক প্রশ্নের লিখিত জবাবে শ্রম ও কর্মসংস্হান প্রতিমন্ত্রী শ্রী সন্তোষ কুমার গাঙ্গোয়ার এই তথ্য জানিয়েছেন।
SSS/CB/NS
(Visitor Counter : 78
বিদ্যুৎমন্ত্রক
৫ই এপ্রিল রাত্রি ৯টায় বিদ্যুৎ বাতির স্যুইচ অফ রাখার বিশেষ উদ্যোগে গ্রিড স্থিতিশিলতা বজায় রাখতে পর্যাপ্ত ব্যবস্থা গ্রহণ করা হচ্ছে
নয়াদিল্লি, ০৪ এপ্রিল, ২০২০
প্রধানমন্ত্রী শ্রী নরেন্দ্র মোদী আগামীকাল ৫ই এপ্রিল রাত্রি ৯টা থেকে ৯টা ৯ মিনিট পর্যন্ত সাধারণ মানুষকে স্বেচ্ছায় বিদ্যুৎ বাতির স্যুইচ অফ রাখার যে আবেদন জানিয়েছেন, তার প্রেক্ষিতে কেন্দ্রীয় বিদ্যুৎ মন্ত্রক আজ এক বিবৃতিতে জানিয়েছে কয়েকটি মহলের পক্ষ থেকে গ্রিড স্থিতিশিলতা এবং ভোল্টেজ ওঠা-নামার ব্যাপারে আশঙ্কা প্রকাশ করা হয়েছে। এর ফলে, বৈদ্যুতিন সরঞ্জামগুলির ক্ষতি হতে পারে বলেও সন্দেহ প্রকাশ করা হয়েছে। এই প্রেক্ষিতে মন্ত্রকের তরফে যাবতীয় আশঙ্কা ও সন্দেহ সম্পূর্ণ নাকচ করে বলা হয়েছে, এরকম ধারণা সম্পূর্ণ অমূলক।
মন্ত্রকের পক্ষ থেকে জোর দিয়ে বলা হয়েছে, ভারতীয় বিদ্যুৎবাহী গ্রিড যথেষ্ট মজবুত এবং স্থিতিশীল। এই প্রেক্ষিতে বিদ্যুৎ চাহিদায় তারতম্যের বিষয়টি সুষ্ঠুভাবে পরিচালনার জন্য পর্যাপ্ত ব্যবস্থা গ্রহণ করা হয়েছে।
এই মর্মে মন্ত্রকের তরফে আরও বলা হয়েছে, প্রধানমন্ত্রী ৫ই এপ্রিল সাধারণ মানুষকে স্বেচ্ছায় রাত্রি ৯টা থেকে ৯টা ৯ মিনিট পর্যন্ত বাড়িতে বিদ্যুৎ বাতি বন্ধ রাখার আবেদন জানিয়েছেন। কিন্তু কম্প্যুটার, ফ্রিজ, পাখা, রেফ্রিজারেটর এবং এসি মেশিন বন্ধ রাখার কথা বলা হয়নি। এমনকি, সড়ক আলোকিতকরণের জন্য ব্যবহৃত বাতি বন্ধ রাখার কথাও তিনি বলেননি। কেবল বাড়িতে বিদ্যুৎ বাতি বন্ধ রাখার কথা বলেছেন। তবে, হাসপাতাল ও অন্যান্য জনপরিষেবা বিভাগ, যেমন – হাসপাতাল, পুর কার্যালয়, পুলিশ থানা, উৎপাদন শিল্প, কল-কারাখানা প্রভৃতিতেস্বাভাবিক নিয়মেই বাতি জ্বলবে। জনস্বার্থে সমস্ত স্থানীয় কর্তৃপক্ষগুলিকে রাস্তার আলো জ্বালিয়ে রাখার অনুরোধ করা হয়েছে।
(CG/BD/SB
প্রধানমন্ত্রীরদপ্তর
সবুজ শক্তি ক্ষেত্রে সুসংহত উন্নয়নের জন্য সরকার সম্পূর্ণ প্রতিশ্রুতিবদ্ধ: প্রধানমন্ত্রী
নয়াদিল্লি, ২৩ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী বলেছেন, সবুজ শক্তি ক্ষেত্রে সুসংহত উন্নয়নের জন্য সরকার সম্পূর্ণ প্রতিশ্রুতিবদ্ধ।
কেন্দ্রীয় ভারি শিল্প দপ্তরের মন্ত্রী ডঃ মহেন্দ্রনাথ পান্ডে এক ট্যুইটে জানান, FAME-II প্রকল্পের আওতায় বৈদ্যুতিন যানবাহন ব্যবহার করে ২২.৯ কোটি লিটার জ্বালানী সাশ্রয় করা গেছে এবং ৩৩.৯ কোটি কিলোগ্রাম কার্বন নিঃসরণ কম হয়েছে। এর জবাবে প্রধানমন্ত্রী তাঁর ট্যুইটে বলেন, “সবুজ শক্তি ক্ষেত্রে সুসংহত উন্নয়নের জন্য আমাদের সরকার সম্পূর্ণ প্রতিশ্রুতিবদ্ধ”।
PG/PM/SB
(
কেন্দ্রীয়মন্ত্রিসভা
অসামরিক বিমান চলাচলে প্রত্যক্ষ বিদেশি বিনিয়োগ নীতির অনুমোদন দিল কেন্দ্রীয় মন্ত্রিসভা
নয়াদিল্লি, ০৪ মার্চ, ২০২০
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে এয়ার ইন্ডিয়া লিমিটেডে প্রবাসী ভারতীয়রা ১০০ শতাংশ বিদেশি বিনিয়োগ যাতে করতে পারেন, সেই লক্ষ্যে প্রত্যক্ষ বিদেশি বিনিয়োগ নীতি সংশোধনের অনুমতি দেওয়া হয়েছে। এর ফলে, প্রবাসী ভারতীয়রা সরাসরি ১০০ শতাংশ বিনিয়োগ করতে পারবেন।
বর্তমানে প্রত্যক্ষ বিদেশি বিনিয়োগ নীতি অনুযায়ী, নির্ধারিত বিমান পরিবহণ পরিষেবা/অন্তর্দেশীয় নির্ধারিত বিমান সংস্থাগুলিতে ১০০ শতাংশ বিদেশি বিনিয়োগ করা সম্ভব। অবশ্য, অটোমেটিক রুটে প্রবাসী ভারতীয়রা নির্ধারিত বিমান পরিবহণ পরিষেবা/অন্তর্দেশীয় বিমান সংস্থাগুলিকে ১০০ শতাংশ প্রত্যক্ষ বিদেশি বিনিয়োগ করতে পারেন। বর্তমানে এয়ার ইন্ডিয়া লিমিটেডে প্রত্যক্ষ বা অপ্রত্যক্ষভাবে ৪৯ শতাংশের বেশি বিদেশি বিনিয়োগ করা সম্ভব নয়। তাই, প্রবাসী ভারতীয়রা স্বাভাবিকভাবে নির্ধারিত বিমান পরিবহণ পরিষেবা/অন্তর্দেশীয় বিমান সংস্থাগুলিতে ১০০ শতাংশ বিদেশি বিনিয়োগ করতে পারলেও এয়ার ইন্ডিয়ার ক্ষেত্রে ৪৯ শতাংশতেই তা সীমাবদ্ধ রয়েছে।
প্রস্তাবিত এই কৌশলগত বিলগ্নিকরণের সিদ্ধান্তে এয়ার ইন্ডিয়ায় কেন্দ্রের ওপর অংশীদারিত্ব থাকবে না এবং এই বিমান সংস্থাটি পুরোপুরি বেসরকারি সংস্থায় পরিণত হতে পারবে।
ভারতকে বিনিয়োগে আকর্ষণীয় গন্তব্যে পরিণত করতে বিভিন্ন ক্ষেত্রে সম্প্রতি প্রত্যক্ষ বিদেশি বিনিয়োগের নীতিতে পরিবর্তন করা হচ্ছে। প্রতিরক্ষা, নির্মাণ, উন্নয়ন, বাণিজ্য, ওষুধ শিল্প, বিদ্যুৎ, বিমা, পেনশন, বেতার সম্প্রচার, কয়লা উত্তোলন, ডিজিটাল সংবাদ মাধ্যম সহ বিভিন্ন ক্ষেত্রে এই পরিবর্তনগুলি ঘটানো হয়েছে।
আন্তর্জাতিক স্তরে বিগত কয়েক বছর ধরে যাতে প্রত্যক্ষ বিদেশি বিনিয়োগের পরিমাণ হ্রাস পাচ্ছে। ইউএনসিটিএডি-র বিশ্ব বিনিয়োগ প্রতিবেদন ২০১৯ অনুযায়ী, ২০১৮ সালে বিশ্ব জুড়ে প্রত্যক্ষ বিদেশি বিনিয়োগের পরিমাণ তার আগের বছরের তুলনায় ১৩ শতাংশ কম হয়েছে। এই পরিস্থিতিতেও ভারত বিনিয়োগের আকর্ষণীয় গন্তব্য হিসাবে নিজের জায়গা বজায় রেখেছে। তবে প্রত্যক্ষ বিদেশি বিনিয়োগ নীতির সরলীকরণ এবং আরও উদারীকরণের মধ্য দিয়ে দেশ আরও বেশি প্রত্যক্ষ বিদেশি বিনিয়োগ টানার ক্ষমতা রাখে।
CG/CB/SB
(Visitor Counter : 83
অর্থমন্ত্রক
পিএমজেজেবিওয়াই এবং পিএমএসবিওয়াই- এ নথিভুক্তি বাড়াতে তিন মাসের প্রচারাভিযান নিয়ে ১০টি মন্ত্রক/ দপ্তরের সঙ্গে ডিএফএস সচিবের বৈঠক
নয়াদিল্লি, ১২ এপ্রিল, ২০২৩
পঞ্চায়েত স্তরে প্রধানমন্ত্রী জীবন জ্যোতি বিমা যোজনা  এবং প্রধানমন্ত্রী সুরক্ষা বিমা যোজনা -র মতো ক্ষুদ্র বিমা প্রকল্পগুলির প্রচার বাড়াতে শ্রম ও কর্মসংস্থান মন্ত্রক, আবাসন ও নগর বিষয়ক মন্ত্রক, পঞ্চায়েতী রাজ মন্ত্রক, গ্রামোন্নয়ন মন্ত্রক, খনি মন্ত্রক, কয়লা মন্ত্রক, কৃষি মন্ত্রক, নারী ও শিশু উন্নয়ন মন্ত্রক, ডাক এবং ইন্ডিয়া পোস্ট পেমেন্ট ব্যাঙ্ক , এই ১০টি মন্ত্রক /দপ্তরের প্রতিনিধিদের সঙ্গে আজ এক বৈঠকে পৌরোহিত্য করেন অর্থ মন্ত্রকের আওতাধীন আর্থিক পরিষেবা দপ্তরের সচিব ডঃ বিবেক জোশী। ২০২৩-এর পয়লা এপ্রিল থেকে ৩০ জুন পর্যন্ত দেশের সমস্ত জেলায় তিন মাসের এই প্রচারাভিযান চালানো হবে।
এই দুই ক্ষুদ্র বিমা প্রকল্পে স্বনির্ভর গোষ্ঠীগুলির সদস্য, অঙ্গনওয়াড়ি কর্মী, খনি শ্রমিক, স্বাস্থ্যকর্মী, সমস্ত অসংগঠিত শ্রমিক, হকার, পুরসভারগুলির কর্মী এবং এমএনআরইজিএ, পিএম কিষান যোজনার সুবিধাভোগীদের মধ্যে যতটা সম্ভব প্রচার চালানোর জন্য সংশ্লিষ্ট মন্ত্রক/দপ্তরগুলিকে জোর দিতে বলেছেন ডঃ জোশী।
যত বেশি সংখ্যক সুবিধাভোগীর কাছে যাতে পৌঁছনো যায়, সে ব্যাপারে মন্ত্রক/দপ্তরগুলির সক্রিয় সহযোগিতা চেয়েছেন ডঃ জোশী।
পিএমজেজেবিওয়াই এবং পিএমএসবিওয়াই সম্পর্কে
সমাজের প্রান্তিক শ্রেণীর মানুষকে জীবন এবং দুর্ঘটনা বিমার আওতায় আনার লক্ষ্যে পিএমজেজেবিওয়াই এবং পিএমএসবিওয়াই চালু করা হয়েছে। পিএমজেজেবিওয়াই প্রকল্পে যে কোন মৃত্যুর ক্ষেত্রে ২ লক্ষ টাকার বিমা কভারেজ রয়েছে। আর পিএমএসবিওয়াই দুর্ঘটনায় মৃত্যু বা স্থায়ী পঙ্গুত্বের জন্য ২ লক্ষ টাকা এবং আংশিক পঙ্গুত্বের ক্ষেত্রে ১ লক্ষ টাকা দেওয়া হয়।
PG/MP/NS
(Visitor Counter : 61
প্রধানমন্ত্রীরদপ্তর
প্রধানমন্ত্রী আগামীকাল ভিডিও কনফারেন্সে জি-২০ শীর্ষ সম্মেলনে যোগ দেবেন
নতুনদিল্লি, ২৫ মার্চ, ২০২০
করোনা ভাইরাস সংক্রান্ত বিষয় নিয়ে প্রধানমন্ত্রী শ্রী নরেন্দ্র মোদী আগামীকাল ভিডিও কনফারেন্সের মাধ্যমে জি-২০ শীর্ষ সম্মেলনে অংশ নেবেন।
এক ট্যুইট বার্তায় প্রধানমন্ত্রী বলেছেন, “কোভিড-১৯ মহামারীর বিষয়ে আন্তর্জাতিক ক্ষেত্রে জি-২০-র গুরুত্বপূর্ণ ভূমিকা রয়েছে। সৌদি আরবের সভাপতিত্বে ভিডিও কনফারেন্সের মাধ্যমে আগামীকাল জি-২০-র যে শীর্ষ সম্মেলন অনুষ্ঠিত হবে, তাতে ফলপ্রসূ আলোচনা হবে বলে আমার বিশ্বাস”।
CG/CB
(Visitor Counter : 62
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে প্রায় ১৭১ কোটি ১৭ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১২ কোটি ২৫ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ১৪ ফেব্রুয়ারি, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৭১ কোটি ১৭ লক্ষ ৫০ হাজার ৯৬০টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১২ কোটি ২৫ লক্ষ ৭০ হাজার ৬৪৬টি টিকার ডোজ হাতে রয়েছে।
CG/CB/SB
(Visitor Counter : 117
পরিবেশওঅরণ্যমন্ত্রক
পরিবেশগত প্রভাব মূল্যায়ন বিজ্ঞপ্তি,২০২০ সম্পর্কিত খসড়া তৈরি সময়সীমা ৩০ জুন পর্যন্ত বৃদ্ধি করা হয়েছে
নতুন দিল্লি, ৭মে ,২০২০
কেন্দ্রীয় সরকার ১৯৮৬ সালের পরিবেশ  আইনের আওতায় নির্ধারিত ক্ষমতাবলে, চলতি বছরের ২৩ শে মার্চ পরিবেশগত প্রভাব মূল্যায়ন বিজ্ঞপ্তি জারি করেছিল।এই বিষয়টি গত ২৩ এপ্রিল অফিসিয়াল গেজেটে প্রকাশিত হয়েছিল। এই বিজ্ঞপ্তি প্রকাশের ৬০ দিনের মধ্যে জনগণকে যে কোনও আপত্তি বা পরামর্শ দেওয়ার জন্য অনুরোধ করা হয়েছিল।
এই ঘোষণাটি যেহেতু করোনা মহামারী চলাকালীন হয়েছিল, তাই মন্ত্রকের পক্ষ থেকে এ বিষয়ে উদ্বেগ প্রকাশ করা হয় এবং খসড়া তৈরীর সময়সীমা বাড়ানোর জন্য বিভিন্ন মহল থেকে অনুরোধ আসে মন্ত্রকের কাছে। তাই, মন্ত্রক দীর্ঘ পর্যালোচনার পরে, সিদ্ধান্ত নিয়েছে পরিবেশগত প্রভাব মূল্যায়ন বিজ্ঞপ্তি, ২০২০ সম্পর্কিত খসড়া তৈরীর সময়সীমা ৩০ জুন পর্যন্ত বৃদ্ধি করা হয়েছে।
(CG/SS
ভূ-বিজ্ঞানমন্ত্রক
সমুদ্রযান মিশন
নয়াদিল্লি, ২৮ জুলাই, ২০২২
সমুদ্রযান মিশনের লক্ষ্য একটি স্বয়ংচালিত মানববাহী ডুবুরিযান তৈরি করা যেটি তিনজন মানুষকে সমুদ্রের ৬ হাজার মিটার গভীর পর্যন্ত নিয়ে যেতে পারে। গভীর সমুদ্রে অভিযানের জন্য প্রয়োজনীয় বৈজ্ঞানিক সংবেদী এবং যন্ত্রপাতি থাকবে এই বিশেষ যানে। এটি জলের তলায় ১২ ঘন্টা কাজ করার ক্ষমতা রাখে। জরুরি অবস্থায় ৯৬ ঘন্টা পর্যন্ত জলের গভীরে থাকতে পারে এই যান।
মানববাহী ডুবুরিযানটি বৈজ্ঞানিকদের অনাবিষ্কৃত গভীর সমুদ্রে সরাসরি গবেষণা এবং সমীক্ষায় সাহায্য করবে। এছাড়াও, গভীর সমুদ্রে আরও উন্নত মানববাহী যান নির্মাণের ক্ষমতা বৃদ্ধি করবে এই মিশন।
২০২০-২১ থেকে ২০২৫-২৬ পর্যন্ত - এই পাঁচ বছর সময় ধরা হয়েছে।
ভূ-বিজ্ঞান মন্ত্রকের অধীন স্বশাসিত সংস্থা চেন্নাইয়ের ন্যাশনাল ইনস্টিটিউট অফ ওশান টেকনলজি  গভীর সমুদ্রে অনুসন্ধান চালানোর জন্য ৬ হাজার মিটার গভীরে যাওয়ার মতো দূরসঞ্চালিত যান  ছাড়াও একাধিক জলের নিচে কাজ করে এমন যন্ত্রপাতি যেমন – অটোনমাস কোরিং সিস্টেম , অটোনমাস আন্ডারওয়াটার ভেহিকেল  এবং ডিপ সি মাইনিং সিস্টেম  তৈরি করেছে।
রাজ্যসভায় আজ লিখিত জবাবে একথা জানিয়েছেন ভূ-বিজ্ঞান মন্ত্রকের স্বাধীন দায়িত্বপ্রাপ্ত এবং বিজ্ঞান ও প্রযুক্তি মন্ত্রকের প্রতিমন্ত্রী ডঃ জিতেন্দ্র সিং।
PG/AP/DM
(Visitor Counter : 93
আইনওবিচারমন্ত্রক
জনসাধারণের মতামতের জন্য খসড়া মেডিয়েশন বিল জারি
নয়াদিল্লি, ০৫ নভেম্বর, ২০২১
বর্তমান আইনগুলিতে সংশোধন ও নতুন বিধি জারি করার মাধ্যমে বিকল্প বিবাদ-নিষ্পত্তি ব্যবস্থাকে আরও শক্তিশালী করতে এবং এ ধরনের ব্যবস্থার প্রয়োগ আরও বাড়াতে কেন্দ্রীয় সরকার বিভিন্ন নীতি গ্রহণ করে আসছে। প্রচলিত আদালত ব্যবস্থার বাইরে বিবাদমান বিষয়ের দ্রুত নিষ্পত্তির লক্ষ্যে এই প্রয়াস। প্রচলিত আদালত প্রক্রিয়ার পরিবর্তে বিবাদ নিষ্পত্তি ব্যবস্থা কার্যকর করার লক্ষ্যে একটি স্বতন্ত্র আইন, যা মেডিয়েশন বা মধ্যস্থতার মাধ্যমে সমস্যার নিষ্পত্তি করবে – সে বিষয়ে সরকার চিন্তাভাবনা করছে।
মেডিয়েশন বা মধ্যস্থতার মাধ্যমে সমস্যার সমাধান আইনে যেহেতু একাধিক বিধির বিষয় জড়িয়ে রয়েছে, তাই বর্তমান বিধি ব্যবস্থার মূল্যায়ন জরুরি হয়ে উঠেছে। এই লক্ষ্যে বর্তমান আইন সংশোধন সহ অন্যান্য আইনি বিধিগুলিকে একত্রিত করতে সরকার উদ্যোগী হয়েছে। খসড়া এই বিলে মধ্যস্থতা সম্পর্কিত যাবতীয় সেরা আন্তর্জাতিক পন্থা-পদ্ধতিগুলি বিবেচনায় রাখা হয়েছে। এছাড়াও, দেশীয় ও আন্তর্জাতিক মধ্যস্থতার ক্ষেত্রে মধ্যস্থতা সম্পর্কিত আইন কার্যকর করার প্রয়োজনীয়তা রয়েছে। উল্লেখ করা যেতে পারে, ভারত মধ্যস্থতা সম্পর্কিত সিঙ্গাপুর কনভেনশনে সাক্ষরকারী দেশ।
সেই অনুসারে, বাণিজ্যিক ও অন্যান্য বিবাদ নিষ্পত্তির ক্ষেত্রে প্রাতিষ্ঠানিক মধ্যস্থতা ব্যবস্থা গড়ে তোলা, এ ধরনের বিবাদ নিষ্পত্তি ব্যবস্থায় উৎসাহ ও প্রসারের ক্ষেত্রে একটি খসড়া বিল প্রণয়ন করা হয়েছে। এ ধরনের খসড়া বিল প্রণয়নের উদ্দেশ্যই হ’ল কম্যুনিটি বা সামুদায়িক মধ্যস্থতায় উৎসাহ দেওয়া এবং এক গ্রহণযোগ্য ও ব্যয় সাশ্রয়ী পন্থা হিসাবে অনলাইন মধ্যস্থতা ব্যবস্থার প্রসার ঘটানো।
এই বিলের উল্লেখযোগ্য বৈশিষ্ট্যগুলির মধ্যে রয়েছে – মামলা-মোকোদ্দমার আগে মধ্যস্থতার পন্থা অবলম্বন। একই সঙ্গে মামলাকারীদের স্বার্থ সুরক্ষা। মধ্যস্থতার মাধ্যমে পাওয়া সমস্যার সুরাহাকে সেটেলমেন্ট এগ্রিমেন্ট বা স্থায়ী সমাধানের পন্থা হিসাবে বিধিবদ্ধ করা। মেডিয়েশন কাউন্সিল অফ ইন্ডিয়া স্থাপন করা, কম্যুনিটি বা সামুদায়িক মধ্যস্থতার প্রসার ঘটানো প্রভৃতি।
খসড়া বিলটিকে আইনে পরিণত করার আগে বিলের একটি কপি জনসাধারণের মতামতের জন্য আইন বিষয়ক দপ্তরের ওয়েবসাইটে (http://legalaffairs.gov.in/
) আপলোড করা হয়েছে।
CG/BD/SB
(Visitor Counter : 165
রেলমন্ত্রক
পণ্য পরিবহণের ক্ষমতা বৃদ্ধির জন্য পূর্ব রেল একটি ব্যবসা উন্নয়ন শাখা তৈরি করল
কলকাতা, ২১ জুলাই, ২০২০
পূর্ব রেলের সদর দপ্তরে একটি বাণিজ্য উন্নয়ন শাখা তৈরি করা হয়েছে। রেলের মাধ্যমে বিপুল পরিমাণে বিভিন্ন পণ্য পরিবহণের জন্য সম্ভাব্য গ্রাহকদের এই শাখা সাহায্য করবে যার ফলে, গ্রাহকরা চিরাচরিত পণ্যের সঙ্গে নতুন নতুন পণ্যসামগ্রীও রেলের মাধ্যমে পরিবহণে উৎসাহ পাবেন।
পূর্ব রেলের সদর দপ্তর ফেয়ারলি প্লেসে শ্রী নীতিন বানসাল বিভিন্ন আঞ্চলিক দপ্তরের সঙ্গে সমন্বয় বজায় রাখবেন। শ্রী বানসাল, পূর্ব রেলের মুখ্য পণ্য পরিবহণ ম্যানেজার । তাঁর সঙ্গে যোগাযোগ করার ফোন নম্বর হল – 9002020902।
পূর্ব রেলের চারটি ডিভিশনে এ ধরনের বাণিজ্য উন্নয়ন শাখা তৈরি করা হয়েছে। সংশ্লিষ্ট আঞ্চলিক দপ্তরের সিনিয়র ডিভিশনাল অপারেশনস ম্যানেজার, এর নোডাল অফিসার হিসেবে কাজ করবেন। মালদা টাউনের নোডাল অফিসার শ্রী অমরেন্দ্র কুমার মৌর্য , আসানসোলের নোডাল অফিসার শ্রী শান্তনু চক্রবর্তী , শিয়ালদহের নোডাল অফিসার শ্রী সৌরভ দে  এবং হাওড়ার নোডাল অফিসার হলেন শ্রী রৌশন কুমার ।
এ বিষয়ে উৎসাহী বাণিজ্যিক সংস্থাগুলি আরও তথ্যের জন্য আঞ্চলিক সমন্বায়কের সঙ্গে যোগাযোগ করতে পারে। পণ্য পরিবহণের জন্য অথবা রেলে পণ্য পরিবহণের পরিমাণ বৃদ্ধির জন্য তারা প্রয়োজনীয় প্রস্তাবও সংশ্লিষ্ট কতৃপক্ষকে পাঠাতে পারে।
SSS/CB/DM
(Visitor Counter : 12
প্রধানমন্ত্রীরদপ্তর
কমনওয়েলথ গেমস, ২০২২-এর লন বোলিং-এ স্বর্ণ পদক জয়ী ভারতীয় টিমকে অভিনন্দন প্রধানমন্ত্রীর
নয়াদিল্লি, ২ আগস্ট ২০২২
বার্মিংহামে লন বোলিং-এ স্বর্ণ পদক জয়ী লাভলি চৌবে, পিঙ্কি সিং, নয়নমণি সইকিয়া এবং রূপারাণী তিরকে-কে সপ্রশংস অভিনন্দন জানিয়েছেন প্রধানমন্ত্রী শ্রী নরেন্দ্র মোদী।
এক ট্যুইট বার্তায় তিনি বলেছেন :
“বার্মিংহামে এ হল এক ঐতিহাসিক জয়। লন বোলিং-এ দেশকে মর্যাদাপূর্ণ স্বর্ণ পদক এনে দেওয়ায় লাভলি চৌবে, পিঙ্কি সিং, নয়নমণি সইকিয়া এবং রূপারাণী তিরকে-র জন্য ভারত আজ গর্বিত। এই দলটি খেলায় অসাধারণ দক্ষতা দেখিয়েছে। তাঁদের সাফল্যে বহু ভারতীয় লন বোলিং-এ উৎসাহিত হবেন।”
(PG/SKD/DM/
যোগাযোগওতথ্যপ্রযুক্তিমন্ত্রক
উপরাষ্ট্রপতি শ্রী ভেঙ্কাইয়া নাইডু আজ মাননীয় চমন লালের নামে একটি স্মারক ডাকটিকিট প্রকাশ করেছেন
নতুন দিল্লি, ০৭ আগস্ট, ২০২১
উপরাষ্ট্রপতি ভেঙ্কাইয়া নাইডু আজ নতুন দিল্লির মৌলানা আজাদ রোডে সরদার বল্লভ ভাই প্যাটেল কনফারেন্স হলে 'মাননীয় চমন লাল'- এর নামে একটি স্মারক ডাকটিকিট প্রকাশ করেছেন। অনুষ্ঠানে কেন্দ্রীয় যোগাযোগ মন্ত্রী শ্রী অশ্বিনী বৈষ্ণব সহ অন্যান্য অতিথিরা উপস্থিত ছিলেন। এই স্মারক ডাকটিকিটের মাধ্যমে প্রখ্যাত সমাজকর্মী এবং সংঘ প্রচারক মাননীয় চমন লালের জীবন ও কর্মধারা তুলে ধরা হয়েছে।
মাননীয় চমন লাল ১৯২০ সালের ২৫ মার্চ শিয়ালকোটে, বর্তমানে যা পাকিস্তানের মধ্যে পড়েছে, জন্মগ্রহণ করেন। যুব বয়স থেকেই তিনি জনসাধারণের কল্যাণে কাজ করার জন্য উদ্বুদ্ধ হয়েছিলেন।
তিনি অনেক লাভজনক চাকরির সুযোগ পেয়েছিলেন। তবে তিনি একজন স্বর্ণপদকপ্রাপ্ত ছিলেন। যিনি দেশভাগের শিকার হওয়া মানুষের কল্যাণে তাদের চাহিদা পূরণের জন্য আপ্রাণ চেষ্টা চালিয়ে গেছেন। তাঁর অধ্যাবসায়, আবেগ এবং কঠোর পরিশ্রমের মাধ্যমে তিনি বিদেশে ভারতীয়দের সাহায্য করার জন্য একটি প্রাতিষ্ঠানিক প্রক্রিয়া তৈরি করেছিলেন। এমনকি ভারতের পররাষ্ট্রনীতির বিভিন্ন কৌশলগত লক্ষ্য পূরণে সহায়তা করেছেন।
স্মারক ডাকটিকিট প্রকাশ অনুষ্ঠান উপলক্ষে উপরাষ্ট্রপতি ভেঙ্কাইয়া নাইডু বলেন, মাননীয় চমন লাল বলতে গেলে প্রকৃত অর্থে একজন ভারতীয় সাধু ছিলেন। যিনি শেয়ার এবং কেয়ার এই দর্শনের বিশ্বাস করতেন। তিনি তাঁর সমস্ত কাজে জাতিকে প্রথম এবং নিজেকে সবার শেষে রাখতেন। তিনি সংঘের জন্য একটি বিশ্বব্যাপী নেটওয়ার্ক গড়ে তোলার স্বপ্ন দেখতেন। উপরাষ্ট্রপতি আরও বলেন যে, ডাকটিকিট আমাদের ইতিহাসের একটি নির্ভরযোগ্য তথ্য, বিশেষ করে পরবর্তী প্রজন্মের নাগরিকদের কাছে।
কেন্দ্রীয় যোগাযোগমন্ত্রী শ্রী অশ্বিনী বৈষ্ণব বলেন, মাননীয় চমন লালের সঙ্গে ভারতীয় উত্তর পুরুষদের আধ্যাত্বিক সংযোগ ছিল। তাঁর জীবনধারা ছিল একেবারেই সাধারণ মানের। জামা কাপড় ধোয়ার পর তিনি তা এমনভাবে শুকোতেন যাতে ইস্ত্রি করার প্রয়োজন না হয়। আজাদী কা অমৃত মহোৎসবের অঙ্গ হিসেবে ভারতীয় ডাক বিভাগ " অপরিচিত বীর"দের চিহ্নিত করার যে প্রয়াস নিয়েছে সে জন্য তিনি ডাক বিভাগের প্রচেষ্টার প্রশংসা করেন।
CG/ SB
(Visitor Counter : 205
প্রধানমন্ত্রীরদপ্তর
মার্কিন রাষ্ট্রপতি ডোনাল্ড জে ট্রাম্পের সফরে সম্পাদিত চুক্তি
নয়াদিল্লি, ২৫ ফেব্রুয়ারি, ২০২০
|
|
ক্রমিক সংখ্যা
|
|
শিরোনাম
|
|
ভারতের পক্ষে স্বাক্ষরকারী
|
|
মার্কিন যুক্তরাষ্ট্রের পক্ষে স্বাক্ষরকারী
|
|
১
|
|
মানসিক স্বাস্থ্যক্ষেত্রে সমঝোতাপত্র
|
|
ভারত সরকারের স্বাস্থ্য ও পরিবারকল্যাণ দপ্তর
|
|
মার্কিন যুক্তরাষ্ট্রের হেলথ অ্যান্ড হিউম্যান সার্ভিসেস দপ্তর
|
|
২
|
|
চিকিৎসা সংক্রান্ত পণ্যের সুরক্ষায় সমঝোতাপত্র
|
|
ভারত সরকারের স্বাস্থ্য ও পরিবারকল্যাণ মন্ত্রকের স্বাস্থ্য পরিষেবা ডিরেক্টরেট জেনারেলের আওতাধীন কেন্দ্রীয় ওষুধ গুণমান নিয়ন্ত্রক সংস্থা
|
|
মার্কিন যুক্তরাষ্ট্রের হেলথ অ্যান্ড হিউম্যান সার্ভিসেস দপ্তরের ফুড অ্যান্ড ড্রাগ অ্যাডমিনিস্ট্রেশন
|
|
৩
|
|
লেটার অফ কো-অপারেশন
|
|
ইন্ডিয়ান অয়েল কর্পোরেশন লিমিটেড এবং এক্সন মোবিল ইন্ডিয়া এলএনজি লিমিটেড
|
|
চার্ট ইন্ডাস্ট্রিজ ইনকর্পোরেটেড
CG/SS/DM
(Visitor Counter : 158
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৯১ কোটি ৬৫ লক্ষ ছাড়িয়েছে
১২-১৪ বছর বয়সীদের ৩ কোটি ২১ লক্ষেরও বেশি টিকার ডোজ দেওয়া হয়েছে
ভারতে বর্তমানে সংক্রমিত চিকিৎসাধীনের সংখ্যা ১৫ হাজার ৬৪৭
দেশে গত ২৪ ঘণ্টায় নতুন করে আক্রান্তের সংখ্যা ১ হাজার ৮২৯
জাতীয় স্তরে আরোগ্যের হার বর্তমানে ৯৮.৭৫ শতাংশ
সাপ্তাহিক-ভিত্তিতে আক্রান্তের হার ০.৫৭ শতাংশ
নয়াদিল্লি, ১৮ মে, ২০২২
ভারতে এ পর্যন্ত ১,৯১,৬৫,০০,৭৭০টি টিকার ডোজ দেওয়া হয়েছে। ১৬ই মার্চ থেকে ১২-১৪ বছর বয়সীদের টিকা দেওয়া শুরু হয়েছে। এ পর্যন্ত ৩,২১,০৪,৯৮৪ জন নাবালক-নাবালিকা টিকার প্রথম ডোজ পেয়েছে। ১৮-৫৯ বছর বয়সীদের মধ্যে ১০ই এপ্রিল থেকে সতর্কতামূলক টিকার ডোজ দেওয়া শুরু হয়েছে।
স্বাস্থ্য কর্মীদের মধ্যে ১,০৪,০৬,২৪৫ জন টিকার প্রথম ডোজ, ১,০০,৩০,৯১৪ জন টিকার দ্বিতীয় ডোজ এবং ৫০,৫১,৫৪৫ জন সতর্কতামূলক ডোজ পেয়েছেন। প্রথম সারির করোনা যোদ্ধাদের মধ্যে ১,৮৪,১৭,৮১৪ জন প্রথম ডোজ, ১,৭৫,৬৭,৭৩১ জন দ্বিতীয় ডোজ এবং ৮২,৪০,৯২৭ জন সতর্কতামূলক ডোজ পেয়েছেন। ১২-১৪ বছর বয়সীদের মধ্যে প্রথম ডোজ পেয়েছে ৩,২১,০৪,৯৮৪ জন এবং দ্বিতীয় ডোজ পেয়েছে ১,২৬,৯৫,০০৫ জন। ১৫-১৮ বছর বয়সীদের মধ্যে প্রথম ডোজ পেয়েছে ৫,৯০,৪৩,২৪০ জন এবং দ্বিতীয় ডোজ পেয়েছেন ৪,৪২,৫৮,৮০০ জন। ১৮-৪৪ বছর নাগরিকদের মধ্যে প্রথম ডোজ পেয়েছেন ৫৫,৬৬,৭৩,৬৩৮ জন; দ্বিতীয় ডোজ পেয়েছেন ৪৮,৫৫,৩৪,৫৭৬ জন এবং সতর্কতামূলক ডোজ পেয়েছেন ৪,৬৭,৬০৫ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ২০,৩১,৫৮,৩০২ জন; দ্বিতীয় ডোজ পেয়েছেন ১৮,৯৮,১৪,৪৪৮ জন এবং সতর্কতামূলক ডোজ পেয়েছেন ১০,৬০,৬০৩ জন। যাঁদের বয়স ৬০-এর ওপরে তাঁদের মধ্যে ১২,৭০,২৬,০৪০ জন প্রথম ডোজ, ১১,৮৩,২৬,৪২৩ জন দ্বিতীয় ডোজ এবং ১,৬৬,২১,৯৩০ জন সতর্কতামূলক ডোজ পেয়েছেন। এ পর্যন্ত দেশে মোট ৩,১৪,৪২,৬১০টি সতর্কতামূলক ডোজ দেওয়া হয়েছে।
ভারতে কোভিড সংক্রমণের হার ক্রমশ নিম্নমুখী। গত ২৪ ঘণ্টায় নতুন করে সংক্রমিত হয়েছেন ১ হাজার ৮২৯ জন। বর্তমানে ১৫ হাজার ৬৪৭ জন চিকিৎসাধীন। দেশে মোট সংক্রমিতের মাত্র ০.০৪ শতাংশ চিকিৎসাধীন।
জাতীয় আরোগ্য লাভের হার ৯৮.৭৫ শতাংশ। গত ২৪ ঘণ্টায় ২ হাজার ৫৪৯ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৪ কোটি ২৫ লক্ষ ৮৭ হাজার ২৫৯ জন সুস্থ হয়ে উঠেছেন।
দেশ জুড়ে নমুনা পরীক্ষার পরিমাণ বৃদ্ধি করা হচ্ছে। গত ২৪ ঘন্টায় ৪ লক্ষ ৩৪ হাজার ৯৬২টি নমুনা পরীক্ষা করা হয়েছে। এ পর্যন্ত দেশে ৮৪ কোটি ৪৯ লক্ষ ২৬ হাজার ৬০২টি নমুনা পরীক্ষা করা হয়েছে।
ভারতে নমুনা পরীক্ষা ক্রমশ বৃদ্ধি পাচ্ছে। বর্তমানে সাপ্তাহিক সংক্রমণের হার ০.৫৭ শতাংশ এবং দৈনিক সংক্রমণের হারও ০.৪২ শতাংশ।
(CG/CB/SB